ప్రణీత సుభాష్

ప్రణీత సుభాష్ (జ. 17 అక్టోబరు 1992) కన్నడ, తెలుగు, తమిళ భాషల్లో నటించిన భారతీయ నటి. ప్రణీత అని పిలవబడే ఈమె 2010లో పూరి జగన్నాథ్ తెలుగులో తీసిన పోకిరి సినిమా కన్నడ రీమేక్ పోర్కి సినిమాతో కన్నడలో, ఏం పిల్లో ఏం పిల్లడో సినిమాతో తెలుగులో తెరంగేట్రం చేసింది. పోర్కి హిట్ తర్వాత సిద్దార్థ్ సరసన తెలుగులో తను నటించిన బావ (2010) సినిమా తనకు మంచి పేరును తీసుకొచ్చింది.

ఆపై 2011లో ఉదయన్ సినిమాతో తమిళంలో తెరంగేట్రం చేసింది. ఉదయన్ ఫ్లాప్ అయినా జరాసంధ (2011), భీమ తీరడల్లి (2012), విజిల్ (2013), బ్రహ్మ (2014) సినిమాలతో కన్నడ పరిశ్రమలో పెద్ద కథానాయికగా ఎదిగింది. తెలుగులో అత్తారింటికి దారేది (2013) సినిమా ద్వారా ఇక్కడ కూడా పెద్ద తారగా ఎదిగింది. ఆ తర్వాత తను నటించిన పాండవులు పాండవులు తుమ్మెద (2014) సినిమా కూడా తనకు మంచి పేరును తెచ్చిపెట్టింది.
2012లో, ఆమె సినీ విమర్శకులచే ప్రశంసలు పొందిన కళాత్మక చిత్రం, భీమ తీరలదల్లైలో నటించింది. దీనిలో ఆమె నటనకు ఫిల్మ్‌ఫేర్ పురస్కారాల్లో ఉత్తమ నటి-కన్నడగా, సీమా అవార్డుకు కన్నడ భాషలో ఉత్తమ నటి పురస్కారానికి నామినేట్ అయింది.
 బాల్యం, కుటుంబం 
ప్రణీత సుభాష్ 17 అక్టోబర్ 1992న బెంగుళూరులో వైద్యుల కుటుంబంలో జన్మించారు. ఆమె తండ్రి వైద్యుడు, తల్లి స్త్రీ ప్రసూతి వైద్యనిపుణురాలు. వారు బెంగళూరులో ఓ ఆసుపత్రిని నడిపుతూంటారు. ఆమె తన తల్లిదండ్రులకు ఏకైక కుమార్తె. ఆర్యన్ ప్రెసిడెన్సీ పాఠశాలలో తన పాఠశాల విద్యను పూర్తిచేసింది. ఆమె తన డిగ్రీ బెంగళూరు విశ్వవిద్యాలయంలో ప్రారంభించి, మోడలింగ్, సినిమా రంగాల్లో కెరీర్ కారణంగా మధ్యలో వదిలివేసింది.

తెలుగులో నటించిన చిత్రాలు
 సంవత్సరం పాత్ర చిత్రం ఇతర విశేషాలు2010భద్రఏం పిల్లో ఏం పిల్లడో2010  వరలక్ష్మి  బావ 2013  ప్రమీల  అత్తారింటికి దారేది 2014  కుచల కుమారి  పాండవులు పాండవులు తుమ్మెద 2014  రభస 2015  డైనమైట్ (సినిమా) 2018ప్రీతిహలో గురు ప్రేమకోసమే
పెళ్ళి, పిల్లలు
ప్రణీత వివాహం బెంగళూరుకు చెందిన వ్యాపారవేత్త నితిన్‌ రాజుతో 2021 మే 30న జరిగింది. ఆమె 2022 జూన్ 10న పండంటి ఆడశిశువుకు జన్మనిచ్చింది.

 మూలాలు 

వర్గం:1992 జననాలు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు